Blaze7451/Wiki-th-20250601 huggingface dataset:
วิกิพีเดียภาษาคุชราต

ภาพโลโก้วิกิพีเดียภาษาคุชราต
วิกิพีเดียภาษาคุชราต เป็นสารานุกรมวิกิพีเดียที่จัดทำขึ้นในภาษาคุชราต ปัจจุบันวิกิพีเดียภาษาคุชราตมีบทความมากกว่า 25,000 บทความ (2558)

**โลโก้**

**แหล่งข้อมูลอื่น**
  วิกิพีเดียภาษาคุชราต
คุชราต
วิกิพีเดียภาษามอแซนแดรอน

ภาพโลโกวิกิพีเดียภาษามอแซนแดรอน
วิกิพีเดียภาษามอแซนแดรอน เป็นสารานุกรมวิกิพีเดียที่จัดทำขึ้นในภาษามอแซนแดรอน ปัจจุบันวิกิพีเดียภาษามอแซนแดรอนมีบทความมากกว่า 12,000 บทความ (พ.ศ. 2558)

**แหล่งข้อมูลอื่น**
  วิกิพีเดียภาษามอแซนแดรอน
มาซันเดรานี
มาริโอปาร์ตี 4

มาริโอปาร์ตี 4 (Mario Party 4; lead=yes) เป็นเกมที่สี่ในเกมชุดรูปแบบเกมกระดานและเป็นเกมแรกในชุดที่ออกจำหน่ายสำหรับเครื่องเล่นนินเท็นโด เกมคิวบ์ แสดงตัวละครชื่อดังจากนินเท็นโดหลายตัว มาริโอปาร์ตี 4 ออกจำหน่ายในอเมริกาเหนือในวันที่ 21 ตุลาคม ค.ศ. 2002 ในประเทศญี่ปุ่นวันที่ 8 พฤศจิกายน ค.ศ. 2002 และในยุโรปและออสเตรเลียในวันที่ 29 พฤศจิกายน ค.ศ. 2002 เป็นเกมที่สี่ในเกมชุดมาริโอปาร์ตี มาริโอปาร์ตี 4 มีภาคต่อคือ มาริโอปาร์ตี 5
มาริโอปาร์ตี 4 นำเสนอตัวละครเล่นได้ 8 ตัว ได้แก่ มาริโอ ลุยจิ เจ้าหญิงพีช โยชิ วาริโอ ดองกีคอง เจ้าหญิงเดซี และวาลุยจิ จากเกมชุดมาริโอ ซึ่งผู้เล่นจะได้บังคับตัวละครเหล่านี้บนกระดานเกม 6 แบบ จุดประสงค์ของเกมคือสะสมดาว โดยซื้อจากบริเวณที่กำหนดให้บนกระดานเกม ให้มากที่สุดเท่าที่จะทำได้ ตัวละครแต่ละตัวจะมีการเคลื่อนไหวกำหนดโดยการทอยลูกเต๋า โดยการโยนหนึ่งครั้งคือหนึ่งตา แต่ละตาในเกมมาริโอปาร์ตี 4 จะมีมินิเกม เมื่อผู้เล่นเล่นชนะ ผู้เล่นจะได้เงิน และสามารถนำไปซื้อสิ่งของและดาวได้ มาริโอปาร์ตี 4 เป็นภาคสุดท้ายในเกมชุดมาริโอปาร์ตีที่มีดองกีคองให้เล่นได้ จนกระทั่งมาริโอปาร์ตี 10 สำหรับเครื่องเล่นวียู
มาริโอปาร์ตี 4 ได้รับการตอบรับที่ดีจากสื่อ แม้ว่าหลายคนตำหนิเรื่องการขาดความดั้งเดิม และความหน่วงในเวลาเล่น เกมชนะรางวัลเกมครอบครัวแห่งปีในงานประกาศรางวัลอินเตอร์แอกทิฟอะชีฟเมนต์อะวอดส์ ค.ศ. 2003

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2545
หมวดหมู่:เกมสำหรับเกมคิวบ์
หมวดหมู่:เกมจากค่ายนินเท็นโด
หมวดหมู่:มาริโอปาร์ตี
วิกิพีเดียภาษาอามารา

ภาพโลโกวิกิพีเดียภาษาอามารา
วิกิพีเดียภาษาอามารา เป็นสารานุกรมวิกิพีเดียที่จัดทำขึ้นในภาษาอามารา ปัจจุบันวิกิพีเดียภาษาอามารามีบทความมากกว่า 13,000 บทความ (2558)

**แหล่งข้อมูลอื่น**
  วิกิพีเดียภาษาอามารา
อามารา
ทางหลวงแผ่นดินหมายเลข 366

ทางหลวงแผ่นดินหมายเลข 366 หรือ ถนนเลี่ยงเมืองลพบุรี เดิมคือทางหลวงหมายเลข 311 แต่มีการปรับเปลี่ยนรหัสทางหลวงเมื่อปี พ.ศ. 2555 (เปลี่ยนเฉพาะช่วงถนนเลี่ยงเมือง) ทางหลวงแผ่นดินหมายเลข 366 เดิมเป็นถนนขนาด 2 ช่องจราจรตลอดสาย และได้รับการขยายเป็น 4 ช่องจราจรในเฟสแรก ระยะทางประมาณ 5 กิโลเมตร ในปี พ.ศ. 2560 ส่วนช่วงที่เหลือได้รับการขยายเป็น 4 ช่องจราจรพร้อมกับการก่อสร้างทางรถไฟทางคู่สายเลี่ยงเมืองลพบุรี แล้วเสร็จปี พ.ศ.2565 การเดินทางสามารถเชื่อมต่อได้หลายจังหวัด เช่น จังหวัดสิงห์บุรี, จังหวัดพระนครศรีอยุธยา, จังหวัดอ่างทอง และมุ่งสู่จังหวัดนครสวรรค์ได้ ถนนเลี่ยงเมืองลพบุรี มีระยะทางยาวตลอดสายรวมทั้งสิ้น 19.31 กิโลเมตร

**รายชื่อทางแยก**

**โครงการในอนาคต**
 โครงการก่อสร้างถนนเลี่ยงเมืองลพบุรี ด้านทิศเหนือ (อยู่ในระหว่างทำประชาพิจารณ์เพื่อกำหนดเส้นทาง)- โครงการขยายช่องทางการจราจรทางหลวงหมายเลข 366 เป็น 4 ช่องจราจร เพิ่มเติมอีก 14.502 กม.- โครงการรถไฟทางคู่ ช่วงลพบุรี–ปากน้ำโพ (ตอนทางเลี่ยงเมืองลพบุรี)

**แหล่งข้อมูลอื่น**
  ระบบสารสนเทศโครงข่ายทางหลวง date=2023-01-13  กรมทางหลวง กระทรวงคมนาคม
366
3-366
หมวดหมู่:ถนนในจังหวัดลพบุรี
หมวดหมู่:ถนนวงแหวนและถนนเลี่ยงเมือง
วอลเลย์บอลหญิงอินเตอร์เนชันแนลวีทีวีคัพ 2014

วอลเลย์บอลหญิงอินเตอร์เนชันแนลวีทีวีคัพ 2014 (2014 VTV International Women's Volleyball Cup) เป็นการแข่งขันครั้งที่ 11 ของการแข่งขันวีทีวีอินเตอร์เนชันแนลคัพ การแข่งขันนี้จัดขึ้นในบั๊กนิญ ประเทศเวียดนาม

**การคัดเลือก**
VIE (เจ้าภาพ)
*name=ประเทศไทย U23
*CHN มหาวิทยาลัยยูนนาน
*PRK
*AUS
*KAZ

**รอบแรก**
หมายเหตุ: The qualification norm used in this tournament is different from FIVB international standard which looks at Set ratio before Point ratio. The host Vietnam uses Point ratio instead of Set Ratio. 

**รอบชิงชนะเลิศ**

**รอบตัดเชือก**

**รอบรองชนะเลิศ**

**รอบชิงอันดับที่ 5**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**

**รางวัล**
ผู้เล่นทรงคุณค่า: VIE เหงียน ถิ หง็อก ฮวา
*ตัวตบตรงข้ามหัวเสายอดเยี่ยม: THA อัจฉราพร คงยศ
*ตัวบล็อกยอดเยี่ยม: VIE Bui Thi Nga
*ตัวเซ็ตยอดเยี่ยม: PRK Min Ok Ju
*ตัวรับเสริฟยอดเยี่ยม: PRK Jong Jin Sim
*ตัวขุดยอดเยี่ยม: THA ฑิฆัมพร ช้างเขียว
*ตัวรับอิสระยอดเยี่ยม: VIE Nguyen Thi Kim Lien
*มิสวีทีวีคัพ 2014: VIE Le Thanh Thuy

**อ้างอิง**

**แหล่งข้อมูลอื่น**
  ประเทศไทย stun hosts Vietnam on first day of VTV Cup date=2014-05-25 , AsianVolleyBall.org.
หมวดหมู่:วอลเลย์บอลวีทีวีอินเตอร์เนชันแนลคัพ
หมวดหมู่:วอลเลย์บอลในปี พ.ศ. 2557
หมวดหมู่:กีฬาในเวียดนาม พ.ศ. 2557
ยุทธการที่มาร์จอัยยัน

ยุทธการที่มาร์จอัยยัน (Battle of Marj Ayyun, Battle of Marj Ayyoun) เป็นการสู้รบในสงครามครูเสดเมื่อวันที่ 10 มิถุนายน ค.ศ. 1179 ที่เมืองมาร์จายูน (Marjayoun; ปัจจุบันอยู่ในประเทศเลบานอน) ระหว่างราชอาณาจักรเยรูซาเลมและอัศวินเทมพลาร์กับราชวงศ์อัยยูบิด
ปี ค.ศ. 1177 ศอลาฮุดดีนยกทัพจากอียิปต์มาบุกราชอาณาจักรเยรูซาเลม แต่พ่ายแพ้ในยุทธการที่มอนต์กิซาร์ด สองปีต่อมา ศอลาฮุดดีนนำทัพบุกรัฐครูเสดอีกครั้งโดยเดินทัพมาจากดามัสกัส และตั้งฐานที่เมืองบานีอัส (Banias; ใกล้พรมแดนซีเรีย-อิสราเอลในปัจจุบัน) และส่งกองทัพออกไปทำลายเมืองต่าง ๆ เพื่อตัดเสบียงของทัพครูเสด พระเจ้าบอลด์วินที่ 4 (Baldwin IV) กษัตริย์แห่งเยรูซาเลมจึงเดินทัพจากเมืองไทเบอเรียส ขึ้นเหนือไปที่ป้อมซาเฟ็ด (Safed) และต่อไปยังป้อมโตรอน โดยได้กำลังเสริมจากอัศวินเทมพลาร์ที่นำโดยโอโด เดอ แซงต์อามองด์ (Odo de St Amand) และกองทัพของเคานต์เรย์มอนด์ที่ 3แห่งตริโปลี
นักรบครูเสดเดินทัพไปทางตะวันออกเฉียงเหนือ เมื่อเห็นฐานของศอลาฮุดดีน พวกเขาก็เข้าโจมตีและได้รับชัยชนะอย่างง่ายดาย ทัพครูเสดซึ่งเชื่อว่าทัพมุสลิมแตกพ่ายแล้วตัดสินใจหยุดพัก แต่กลับถูกทัพใหญ่ของศอลาฮุดดีนยกมาตีจนทัพครูเสดเสียหายอย่างหนัก โอโด เดอ แซงต์อะมองด์ ผู้นำอัศวินเทมพลาร์ถูกจับตัวได้ ส่วนพระเจ้าบอลด์วินที่ 4 ซึ่งขณะนั้นป่วยเป็นโรคเรื้อนถูกพาตัวหนีออกมาโดยองครักษ์ส่วนตัว นักรบครูเสดที่เหลือรอดหนีไปที่ปราสาทโบฟอร์ต (Beaufort Castle) ที่อยู่ห่างจากสนามรบไปทางตะวันตกเฉียงใต้ 8 กิโลเมตร (5 ไมล์)
หลังการสู้รบ ศอลาฮุดดีนได้ยกทัพไปตีป้อมเลอชาสเตลเลต์ (Le Chastellet) ในยุทธการที่จาคอบส์ฟอร์ด (Battle of Jacob's Ford) และปะทะกับทัพครูเสดในยุทธการที่ปราสาทเบลวัวร์ (ค.ศ. 1182) และยุทธการที่อัลฟุล (ค.ศ. 1183)

**อ้างอิง**
หมวดหมู่:ยุทธการ
หมวดหมู่:สงครามครูเสด
หมวดหมู่:คริสต์ศตวรรษที่ 12
การลอยได้ของแม่เหล็ก

การลอยได้ของแม่เหล็ก เป็นกระบวนการที่วัตถุลอยตัวอยู่เหนือสนามแม่เหล็กโดยที่แรงแม่เหล็กจะต้านความเร่งเนื่องจากแรงโน้มถ่วงของโลกและความเร่งอื่นๆ
มีประเด็นหลักอยู่ 2 ประการที่เกี่ยวข้องกับการลอยได้ของแม่เหล็ก คือ แรงที่มากเพียงพอที่ทำให้วัตถุนั้นสามารถต่อต้านแรงโน้มถ่วงของโลก,ความเสถียร เพื่อให้ระบบทางแม่เหล็กนั้นอยู่ในภาวะสมดุล  
การลอยได้ของแม่เหล็กสามารถนำไปประยุกต์ใช้ประโยชน์เกี่ยวกับรถไฟพลังแม่เหล็กและประยุกต์ในทางด้านต่างๆ

**แรงที่ทำให้วัตถุลอย**
A superconductor levitating a permanent magnet
วัสดุทางแม่เหล็กและระบบทางแม่เหล็กสามารถดึงดดเข้าหากันหรือฝลักออกจากกันได้  ยกตัวอย่างเช่น ขั้วแม่เหล็ก ถูกวางตัวลงบนสนามแม่เหล็กกับขั้วแม่เหล็กอื่นอีกขั้วหนึ่ง ซึ่งขั้วแม่เหล็กแต่ละขั้วเมื่อมาอยู่ใกล้กันจะเกิดแรงระหว่างขั้วแม่เหล็ก ต่อกันของขั้วแม่เหล็กทั้ง 2 ขั้ว
โดยปกติแล้วแม่เหล็กชนิดต่างๆถูกทำให้เกิดการลอยได้ของแม่เหล็ก ยกตัวอย่างเช่น แม่เหล็กถาวร, แม่เหล็กที่ให้กระแสเข้าไป, แม่เหล็กเฟอร์โร, แม่เหล็กไดอาและสภาพความเป็นแม่เหล็กที่สอดคล้องกับกระแสที่จ่ายเข้าไปในตัวนำ
ยกตัวอย่างเช่น ความเข้มของสนามแม่เหล็กในตัวนำยวดยิ่งสามารถคำนวณได้จาก

เมื่อ คือ แรงต่อหนึ่งหน่วยพื้นที่มีหน่วยเป็นปาสคาล,  คือสนามแม่เหล็กที่จ่ายให้กับตัวนำยวดยิ่งมีหน่วยเป็น เทสลา และ  = 4π×10−7  มีหน่วยเป็นนิวตันต่อตารางเมตร คือสภาพซึมได้ทางแม่เหล็กในสภาวะสุญญากาศ

**อ้างอิง**
หมวดหมู่:แม่เหล็ก
เกษียรสมุทร

รูปปั้นตำนานกวนเกษียรสมุทร ที่ชั้นขาออก สนามบินสุวรรณภูมิ
เกษียรสมุทร เป็นทะเลของน้ำนมตามคติความเชื่อของศาสนาพราหมณ์-ฮินดู เป็นวรรณกรรมมหาภารตยุทธและในภควัตปุราณะ ซึ่งเล่าเรื่องถึงครั้งที่พระอินทร์เสด็จลงมาบนโลกและได้พบกับฤๅษีทุรวาสที่รับดอกไม้สักการะจากพระแม่ปาราวตี แต่ฤๅษีเห็นว่าหากตนคล้องดอกไม้จากพระแม่คงจะไม่เหมาะสม จึงได้ถวายดอกไม้นั้นแก่พระอินทร์ เมื่อพระอินทร์รับแล้วก็ทรงมอบแก่พระชายาอีกต่อหนึ่ง แต่ด้วยกลิ่นของดอกไม้ทำให้พระชายามึนเมาจึงทิ้งไป ฤๅษีเห็นดังนั้นก็โกรธจึงสาปแช่งพระอินทร์และบริวารให้อ่อนกำลังลงและพ่ายแพ้ในสงคราม เมื่อสาปแช่งดังนี้แล้วฤๅษีก็เดินจากไป พลันกำลังของเทวดาก็ลดลงกึ่งหนึ่ง และเมื่ออสูรทราบข่าวพระอินทร์โดนสาปแช่งจึงได้ยกทัพไปตีสวรรค์ ทำให้พระอินทร์พ่ายแพ้ และเพื่อฟึ้นคืนกำลังจึงต้องทำการกวนเกษียรสมุทรให้เกิดน้ำอมฤตที่เมื่อดื่มกินจะเป็นอมตะและกำลังมากขึ้นกว่าที่เคยมี 
พระนารายณ์ได้เสด็จมาเป็นองค์ประธานในการย้ายภูเขามันทรคีรี ซึ่งเป็นภูเขาที่เป็นแหล่งกำเนิดมณีนพรัตน์มาไว้เกษียรสมุทร แต่เนื่องจากเทวดาฝ่ายเดียวไม่สามารถกวนเกษียรสมุทรให้สำเร็จได้จึงต้องชักชวนอสูรมาด้วย โดยเทวดาออกอุบายว่าจะแบ่งน้ำอมฤตครึ่งหนึ่งให้ 
ในการกวนเกษียรสมุทร ได้ใช้ภูเขามันทรคีรีเป็นแกนกลาง โดยมีพระนารายณ์ประทับนั่งบนภูเขามัทรคีรี และได้แบ่งภาคของพระองค์ กลายเป็นเต่ากุรมะรองรับอยู่ใต้เขา ใช้พญานาควาสกุรีใช้ต่างเชือกพันรอบเขา โดยให้ฝ่ายเทวดาดึงที่ฝั่งหาง ให้ฝ่ายอสูรดึงที่ฝั่งหัว ทั้งสองฝ่ายก็ช่วยกันดึงไปมา ระหว่างที่กวนเกษียรสมุทร พญาวาสุกรีที่ถูกดึงไปมาก็เกิดเวียนหัวจึงสำรอกพิษร้ายกระเด็นไปโดนเหล่าอสูรเป็นที่ปวดแสบปวดร้อนจึงเป็นเหตุให้เหล่าอสูรมีหน้าตาผิวพรรณตะปุ่มตะป่ำนับแต่นั้นเป็นต้นมา
ระหว่างที่กวนเกษียรสมุทรดำเนินไปได้ 1,000 ปี ได้เกิดสิ่งมงคลออกมากจากสมุทร 14 สิ่ง ลอยออกมา ตามลำดับ ดังนี้
# หม้อบรรจุพิษ หะราหระ
# วัวกามเธนุ
# ม้าอุจไฉศรพัส
# ช้างเอราวัณ
# เพชรเกาสตุภมณี
# ต้นกัลปพฤกษ์
# หอยสังข์
# ธนูหริธนู
# พระจันทร์เสี้ยว
# พระลักษมี
# พระนางวารุณี พร้อมสุราเมรัย
# เหล่านางอัปสร
# เทวะแพทย์ พระธันวันตริ
# คนโถบรรจุน้ำอมฤต ที่เทวะแพทย์เป็นผู้ถือ
แต่เมื่อกวนจนได้น้ำอมฤตมาแล้วเทวดาก็ออกอุบายหลอกอสูรเพื่อให้พวกตนได้ดื่มน้ำอมฤตก่อน แต่ราหูได้แปลงตนเป็นเทวดาทำให้ได้ดื่มน้ำอมฤต แต่พระอาทิตย์กับพระจันทร์ทราบเรื่องจึงฟ้องพระนารายณ์ พระนารายณ์จึงขว้างจักรตัดราหูขาดเป็นสองท่อนแต่ไม่ตายเพราะได้ดื่มน้ำอมฤตทำให้เป็นอมตะแล้ว ราหูจึงโกรธแค้นพระอาทิตย์กับพระจันทร์เมื่อเจอกันครั้งใดก็จะอมพระอาทิตย์กับพระจันทร์ ซึ่งวรรณกรรมนี้ถูกถ่ายทอดมาเป็นความเชื่อดั้งเดิมของคนในบริเวณสุวรรณภูมิที่เชื่อว่าจันทรุปราคาและสุริยุปราคาเกิดจากราหูอมพระจันทร์และพระอาทิตย์เอาไว้ ความเชื่อในวรรณกรรมนี้ปรากฏให้เห็นได้เช่น บนผนังกำแพงคตของนครวัดและประติมากรรมชั้นขาออกของท่าอากาศยานสุวรรณภูมิ

**อ้างอิง**
หมวดหมู่:ศาสนาฮินดู
วิกิพีเดียภาษาแกลิกสกอต

วิกิพีเดียภาษาแกลิกสกอต (Scottish Gaelic Wikipedia; Uicipeid) เป็นสารานุกรมวิกิพีเดียที่จัดทำขึ้นในภาษาแกลิกสกอต สร้างขึ้นใน พ.ศ. 2547 ปัจจุบันวิกิพีเดียภาษาแกลิกสกอตมีบทความ N บทความ

**อ้างอิง**

**แหล่งข้อมูลอื่น**
แกลิกสกอต
ซ่านโฉ่ว

ซ่านโฉ่ว (p=Sànshǒu) หรือ สานต่า (p=Sǎndǎ) เป็นรูปแบบศิลปะการป้องกันตัวและกีฬามวยใช้เท้าอย่างหนึ่งของจีน ซ่านโฉ่วเป็นศิลปะการป้องกันตัวที่พัฒนาโดยทหารซึ่งมีพื้นฐานการศึกษาและปฏิบัติจากกังฟูและเทคนิคการต่อสู้ป้องกันตัวสมัยใหม่ ทั้งการรวบรวมการต่อยและเตะระยะประชิดของกีฬาคิกบ๊อกซิ่งกับมวยปล้ำ, จับทุ่ม, โยน, เตะกวาด, จับลูกเตะ, และในบางการแข่งขันยังมีการใช้ศอกและเข่าอีกด้วย 
ซ่านโฉ่วไม่ได้จัดให้เป็นวิชามวยรูปหนึ่งแต่ก็จัดว่าเป็นหนึ่งในสองส่วนประกอบของการฝึกฝนศิลปะการป้องกันตัวของจีนและส่วนมากสอนควบคู่กับการฝึกมวยที่มีรูปแบบ อย่างไรก็ตามซ่านโฉ่วก็เป็นส่วนหนึ่งของการพัฒนาของกีฬาศิลปะป้องกันตัววูซูของรัฐบาลจีน หลักสูตรการสอนซ่านโฉ่วจึงได้รับการเขียนขึ้นและในหลักสูตรนี้เองที่คำว่า ซ่านโฉ่ว ได้รับการบัญญัติ หลักสูตรดังกล่าวพัฒนาขึ้นโดยมีศิลปะการต่อสู้ป้องกันตัวจีนเป็นที่อ้างอิงซึ่งมีหลายรูปแบบโดยที่รัฐบาลจีนได้พัฒนาหลักสูตรนี้ขึ้นมาสำหรับทั้งพลเรือนและทั้งการกีฬา

**หลักสูตร**
ปัจจุบันหลักสูตรฝึกสอนศิลปะป้องกันตัวจีนนั้นประกอบไปด้วยรูปแบบศิลปะป้องกันตัวดั้งเดิมหลากหลายรูปแบบจากประเทศจีนแต่จะเจาะจงเฉพาะที่มีการสนับสนุนทางวิทยาศาสตร์ ซ่านโฉ่วซึ่งเป็นการรวบรวมศิลปะป้องกันตัวหลายรูปแบบย่อมรวมถึงการต่อสู้ทุกรูปแบบอย่าง เช่น การจู่โจมและการจับทุ่ม แต่กระนั้นซ่านโฉ่วเองก็เป็นกีฬา ดังนั้น จึงมีการบัญญัติกฎระเบียบเพื่อความปลอดภัยและการแสดงถึงกีฬาที่ปราศจากความรุนแรง

**อ้างอิง**
หมวดหมู่:ศิลปะการต่อสู้ของจีน
เจ้าเติมศักดิ์ ณ เชียงใหม่

เจ้าเติมศักดิ์  ณ เชียงใหม่ เป็นเจ้านายฝ่ายเหนือ โอรสในเจ้าพงษ์อินทร์ ณ เชียงใหม่ กับหม่อมจันทร์สม ณ เชียงใหม่ (สกุลเดิม "ชนะนนท์") เป็นราชนัดดา (หลานปู่) ใน เจ้าแก้วนวรัฐ เจ้าหลวงผู้ครองนครเชียงใหม่ องค์ที่ 9 เกิดที่คุ้มหลวงรินแก้ว (เดิมชื่อคุ้มแจ่งหัวริน) เมื่อวันที่ 23

**การศึกษา**
เจ้าเติมศักดิ์ ณ เชียงใหม่ เข้าเรียนชั้นประถมศึกษาที่โรงเรียนมงฟอร์ตวิทยาลัยและโรงเรียนปรินส์รอยแยลส์วิทยาลัย จังหวัดเชียงใหม่ ก่อนจะถูกส่งเข้าไปเรียนต่อที่โรงเรียนวชิราวุธวิทยาลัย จนสำเร็จการศึกษาระดับมัธยมศึกษาตอนปลาย  
จากนั้นได้เข้าศึกษาต่อในระดับปริญญาตรี คณะสถาปัตยกรรมศาสตร์ จุฬาลงกรณ์มหาวิทยาลัย (ในขณะนั้นด้วยความที่เป็นเด็กเฉลียวฉลาด เรียนดีมาตลอด เลยสอบเข้ามหาวิทยาลัยได้ด้วยเกรดเฉลี่ยสูง ติดหลายคณะ แต่เหตุผลที่เลือกคณะสถาปัตยกรรมศาสตร์ เพราะความชอบส่วนตัว และชอบทางด้านการออกแบบ) นอกจากนั้นเจ้าเติมศักดิ์ ณ เชียงใหม่ ยังเป็นนักกีฬารักบี้ฟุตบอล จุฬาลงกรณ์มหาวิทยาลัยอีกด้วย 
เมื่อสำเร็จการศึกษาระดับปริญญาตรี ได้เดินทางไปศึกษาต่อปริญญาโท ที่ Miami University สหรัฐ และในเวลาเดียวกัน ได้ทำงานด้านการออกแบบ จนจบการศึกษาเมื่อปี พ.ศ. 2511

**ชีวิตสมรส**
เจ้าเติมศักดิ์ ณ เชียงใหม่ ได้เข้าพิธีสมรสพระราชทานกับนางกิ่งแก้ว ณ เชียงใหม่ (สกุลเดิม วรการบัญชา) บุตรธิดาของ พันเอก นายวรการบัญชา (บุญเกิด สุตันตานนท์) (อดีตรองนายกรัฐมนตรี และรัฐมนตรีหลายกระทรวง) ในวันที่ 4 มีนาคม พ.ศ. 2511 มีบุตร 4 คน ได้แก่ 
# นายขันติพร ณ เชียงใหม่ (ได้รับพระราชทานนามจากพระบาทสมเด็จพระมหาภูมิพลอดุลยเดชมหาราช บรมนาถบพิตร)
# นายกอศักดิ์ ณ เชียงใหม่
# นายเฉลิมศักดิ์ ณ เชียงใหม่
# นายวรศักดิ์ ณ เชียงใหม่

**กลับมาทำงานที่เมืองไทย**
หลังจากสำเร็จการศึกษาจึงกลับมาเปิดบริษัทด้านสถาปัตยกรรมด้านการออกแบบบ้าน และได้เข้าทำงานที่ การไฟฟ้าส่วนภูมิภาคส่วนกลาง แผนกสถาปนิก โดยดำรงตำแหน่งสุดท้ายคือ ผู้อำนวยการกองโยธาสถาปัตย์ ก่อนลาออกมารับงานออกแบบอิสระ

**บั้นปลายชีวิต**
เจ้าเติมศักดิ์ ณ เชียงใหม่ ใช้บั้นปลายชีวิตอย่างมีความสุขอยู่กับครอบครัว ออกเดินทางเที่ยวรอบโลกเหมือนสมัยยังหนุ่มๆ ท่านใช้เวลาที่เหลืออยู่กับครอบครัวเท่านั้น เพราะท่านไม่ออกงานสังคม ไม่ชอบพบปะผู้คนจำนวนมาก ท่านอยากอยู่อย่างสงบ ไม่ยุ่งเกี่ยวใคร ใช้ชีวิตเรียบง่าย 
เมื่อปี พ.ศ. 2548 เจ้าเติมศักดิ์ ณ เชียงใหม่ และครอบครัว ได้ย้ายกลับมาอยู่ที่จังหวัดเชียงใหม่ เนื่องจากอยากกลับมาอยู่บ้านเกิดตอนบั้นปลายชีวิต  โดยปลูกบ้านหลังใหม่ และยังคงทำในสิ่งที่ตนเองรักคือการออกแบบบ้านให้ตนเองและครอบครัวอยู่
ตลอดการดำรงชีวิตอยู่เจ้าเติมศักดิ์ ณ เชียงใหม่ ได้ช่วยเหลือสังคมอยู่เสมอ อาทิ สภากาชาติไทย และอยู่กับครอบครัวจนสืบเนื่องมาถึงวาระสุดท้ายของชีวิต

**ถึงแก่กรรม**
เจ้าเติมศักดิ์ ณ เชียงใหม่ ถึงแก่กรรมด้วยโรคมะเร็ง ในวันที่ 19 สิงหาคม พ.ศ. 2557 และได้รับพระราชทานเพลิงศพ ณ วัดเจดีย์หลวงวรวิหาร จังหวัดเชียงใหม่

**ลำดับตระกูล**
หมวดหมู่:เจ้านายฝ่ายเหนือ
หมวดหมู่:สกุล ณ เชียงใหม่
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนวชิราวุธวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:พนักงานรัฐวิสาหกิจชาวไทย
หมวดหมู่:บุคคลจากอำเภอเมืองเชียงใหม่
หมวดหมู่:เจ้าแก้วนวรัฐ
ไอ (อีพีแทย็อน)

ไอ (I เป็นอีพีชุดแรกของนักร้องชาวเกาหลีใต้ แทย็อน เป็นสมาชิกในเกิร์ลกรุปชื่อ เกิลส์เจเนอเรชัน อีพีนี้ออกจำหน่ายเมื่อวันที่ 7 ตุลาคม พ.ศ. 2558 โดยเอสเอ็มเอนเตอร์เทนเมนต์

**รายชื่อเพลง**

**ชาร์ต**

**ชาร์ตประจำสัปดาห์**

**ชาร์ตประจำเดือน**

**อ้างอิง**

**แหล่งข้อมูลอื่น**
 "I" – Taeyeon featuring Verbal Jint
หมวดหมู่:อีพีภาษาเกาหลี
หมวดหมู่:อีพีของค่ายเอสเอ็มเอนเตอร์เทนเมนต์
สถานีย่อย:ระบบสุริยะ/รู้หรือไม่/3

* ...เปลวสุริยะสามารถปะทุออกจากดวงอาทิตย์ได้ถึง 161,000 กิโลเมตร ไปในอวกาศ- ...ถ้าดวงอาทิตย์สามารถเป็นหลุมดำได้แล้ว หลุมดำนั้นจะมีเส้นผ่านศูนย์กลางประมาณ 5.95 กิโลเมตร- ...ดาวเคราะห์ทุกดวงในระบบสุริยะมีอายุเท่ากัน คือ 4,544 ล้านปี- ...เป็นไปไม่ได้ที่จะเกิดสุริยุปราคาด้วยเวลามากกว่า 7 นาที 58 วินาที- ...ดาวเนปจูนถูกค้นพบครั้งแรกโดยกาลิเลโอ แต่คราวนั้นเขาคิดว่าเป็นดาวฤกษ์
สถานีย่อย:ระบบสุริยะ/รู้หรือไม่/4

* ...ห่างออกไปกว่า 100,000 หน่วยดาราศาสตร์ มีโอกาสที่จะค้นพบดาวเคราะห์ที่มีขนาดเท่าดาวพฤหัสบดี- ...ดวงอาทิตย์มีขนาดใหญ่กว่าดาวฤกษ์ส่วนมากในดาราจักรทางช้างเผือก- ...ผิวของดาวบริวารยูโรปาของดาวพฤหัสบดี ปกคลุมไปด้วยน้ำแข็งทั้งหมด- ...ความแตกต่างหลักระหว่างดาวเคราะห์น้อยกับดาวเคราะห์ คือ ดาวเคราะห์น้อยไม่มีขนาดใหญ่เพียงพอ- ...เซดนาเป็นดาวเคราะห์น้อยที่มีวงโคจรเยื้องศูนย์กลางมาก ทำให้ต้องใช้ระยะเวลามากในการโคจรรอบดวงอาทิตย์ 1 รอบ
สถานีย่อย:ระบบสุริยะ/รู้หรือไม่/5

* ...แก่นของดาวพฤหัสบดี สามารถทำให้ไฮโดรเจนเป็นโลหะได้- ...การค้นพบดาวพลูโต อาจเป็นเพียงเหตุบังเอิญเท่านั้น- ...สุนัขไลก้า เป็นสิ่งมีชีวิตชนิดแรกที่ถูกส่งไปในอวกาศ- ...เวลาบนดาวอังคารต่างกับบนโลกเพียงแค่ 2.7 % (ประมาณ 39 นาที) เท่านั้น- ...ดาวเคราะห์เพียงดวงเดียวที่ไม่ได้ตั้งชื่อตามเทพเจ้าโรมันหรือกรีก คือ โลก
เฉลิม บัวทั่ง

เฉลิม บัวทั่ง เป็นบุตรของนายปั้นและนางถนอม บัวทั่ง เกิดเมื่อ 29 สิงหาคม พ.ศ.  2453 บิดาของท่าน เป็นนักดนตรีสังกัดอยู่ในวัง
พระเจ้าบรมวงศ์เธอ กรมหมื่นพิชัยมหินทโรดม เมื่อกรมหมื่นพิชัยฯ สิ้นพระชนม์ในปี พ.ศ.  2452 นักดนตรีในวงแยกย้ายกันไป นายปั้นกลับไปตั้งวงดนตรีเองที่บ้านคลองบางม่วง จังหวัดนนทบุรี เฉลิมหัดเรียนระนาดกับบิดาตั้งแต่อายุ 6 ปี จนสามารถเล่นได้รอบวงเมื่ออายุได้ 11 ปี จากนั้นจึงมาเรียนดนตรีไทยกับพระยาประสานดุริยศัพท์ (แปลก ประสานศัพท์) เมื่อพระยาประสานดุริยศัพท์ถึงแก่กรรม เฉลิมจึงไปอยู่กับพระยาอนิรุทธเทวา (หม่อมหลวงฟื้น พึ่งบุญ) เมื่ออายุได้ 15 ปี เฉลิมรับราชการเป็นนักดนตรีอยู่ในกรมปี่พาทย์และโขนหลวง จนกระทั่งมีการเปลี่ยนแปลงการปกครองเมื่อ พ.ศ. 2475 ต่อมา ถึง พ.ศ. 2478 กรมปี่พาทย์และโขนหลวงก็ถูกยุบมารวมอยู่ในกรมศิลปากร ในระยะนี้มีการปรับปรุงเศรษฐกิจของประเทศ เฉลิมถูกดุลย์ออกจากราชการไปเป็นครูสอนดนตรีไทย แล้วกลับเข้ารับราชการในกรมศิลปากรอีกระยะหนึ่ง ก็ลาออกไปประกอบอาชีพดนตรีเป็นส่วนตัว 
เมื่อสงครามโลกครั้งที่ 2 สงบแล้ว ท่านได้เข้ารับราชการประจำวงดนตรีของกรมตำรวจ ซึ่งได้แต่งเพลงไว้หลายเพลงเช่น- มอญอ้อยอิ่งเถา- ขอมใหญ่เถา- เขมรพายเรือเถา- เขมรเหลืองเถา- ลาวเลียบค่ายเถา 
ต่อมา ได้ออกจากราชการตำรวจไปประกอบอาชีพส่วนตัว รับสอนดนตรีไทย และเป็นหัวหน้าวงดนตรีเสริมมิตรบรรเลง ท่านได้แต่งเพลงอีกหลายเพลง เช่น- โหมโรงประสานเนรมิตร- โหมโรงจามจุรี- โหมโรงสรรเสริญพระจอมเกล้า- โหมโรงพิมานมาศ- โหมโรงมหาปิยะ- โหมโรงรามาธิบดี- ลาวลำปางใหญ่เถา- ลาวลำปางเล็กเถา- ลาวกระแซเถา- ลาวกระแตเล็กเถา- ลาวเจริญศรีเถา- สีนวลเถา- ลาวครวญเถา- ดอกไม้เหนือเถา- เคียงมอญรำดาบเถา- เขมรใหญ่เถา- สาวสอดแหวน- ประพาสเภตรา- หงส์ทอง (ทางวอลซ์)- ล่องลม
ได้รับรางวัลนักดนตรีไทยตัวอย่าง เมื่อ พ.ศ. 2524 แต่งเพลงปิ่นนคเรศเถาเข้าประกวดรางวัลพิณทองเมื่อ พ.ศ. 2525 ได้รางวัลชนะเลิศ ได้เป็นศิลปินแห่งชาติสาขาศิลปะการแสดง (ดนตรีไทย) เมื่อ พ.ศ. 2529 
ครูเฉลิมแต่งงานกับนางไสว มีบุตรธิดาด้วยกันทั้งสิ้น 11 คน บุตรธิดาของท่านที่มีฝีมือในทางดนตรีไทยได้แก่- พัฒน์ บัวทั่ง- สุพัฒน์ บัวทั่ง- สุธาร ศุขสายชล
ครูเฉลิมเสียชีวิตเมื่อ 11 มิถุนายน พ.ศ. 2530 รวมอายุได้ 77 ปี

**อ้างอิง**
 http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=39&languages=th#001fix-attempted=yes 
หมวดหมู่:นักดนตรีไทย
หมวดหมู่:ศิลปินแห่งชาติ
เอ็มเน็ตเอเชียมิวสิกอะวอดส์ 2015

เอ็มเน็ตเอเชียมิวสิกอะวอดส์ 2015 เป็นงานประกาศผลรางวัลเอ็มเน็ตเอเชียมิวสิกอะวอดส์ครั้งที่ 17 จัดขึ้นในวันที่ 2 ธันวาคม พ.ศ. 2558 ณ เอเชียเวิลด์-เอ็กซ์โป, ประเทศฮ่องกง ซึ่งนับเป็นครั้งที่ 6 ที่งานประกาศผลรางวัล MAMA ออกมาจัดนอกประเทศเกาหลีใต้

**รางวัล**
ผู้ชนะในแต่ละรางวัลจะถูกเน้นชื่อด้วยตัวหนา

**อ้างอิง**

**แหล่งข้อมูลอื่น**
  เอ็มเน็ตเอเชียมิวสิกอะวอดส์ date=October 26, 2014  เว็บไซต์ทางการ
หมวดหมู่:ดนตรีเกาหลีใต้ในปี พ.ศ. 2558
หมวดหมู่:รางวัลดนตรีในปี พ.ศ. 2558
หมวดหมู่:พิธีมอบรางวัลมามา
หมวดหมู่:ฮ่องกงในปี พ.ศ. 2558
โอ่งมังกร

ไฟล์:รูปปั้นโอ่งมังกร ราชบุรี.jpg|thumb|รูปปั้นโอ่งมังกรในเทศบาลเมืองราชบุรี
โอ่งมังกร มีลักษณะเป็นลวดลายมังกรจากตำรารอบโอ่งมีทั้งแบบที่วาดด้วยสีหรือปั้นขึ้นรูปนูนต่ำออกจากผิวโอ่ง ขนาดความสูงส่วนใหญ่ประมาณ 0.5 เมตรถึง 1.5 เมตร เดิมทีเป็นสินค้าที่ต้องนำเข้าจากทางประเทศจีนแต่ภายหลังได้มีการทดลองทำขึ้นภายในประเทศเพื่อให้สามารถรองรับความต้องการใช้โอ่งมังกรภายในประเทศและแก้ปัญหาการนำเข้าสินค้าจากจีนที่เป็นไปด้วยความลำบากในช่วงสมัยหลังสงครามโลกครั้งที่สอง โอ่งมังกรที่ผลิตในไทยช่วงเริ่มแรกนั้นดำเนินการผลิตโดยพ่อค้าชาวจีนคือนายฮง แซ่เตี่ยและนายจือเหม็ง แซ่อึ้งซึ่งรวมหุ้นกันเป็นเงินจำนวน 3,000 บาทตั้งโรงงานผลิตขนาดเล็กในปี พ.ศ. 2476 ที่จังหวัดราชบุรีเนื่องจากพบว่าดินที่จังหวัดราชบุรีที่มีสีแดงสามารถใช้ปั้นโอ่งได้ โรงงานแห่งนี้ตั้งอยู่ที่บริเวณหน้าสนามบินตรงข้ามโรงเรียนอนุบาลราชบุรี เดิมทีนั้นผลิตอ่าง ไห และกระปุก แต่ต่อมาโอ่งมีความต้องการมากขึ้นจึงได้เพิ่มกำลังการผลิต
โอ่งมังกรแต่เดิมไม่มีการสร้างลวดลายจึงเรียกว่าโอ่งเลี่ยนแต่มีการเพิ่มลายเข้ามาในภายหลังและลายที่มักจะได้รับความนิยมก็คือลายมังกรจึงเรียกว่าโอ่งมังกร และเนื่องจากถือว่ามังกรเป็นสัตว์มงคลตามคติความเชื่อของคนเชื้อสายจีน     มังกรที่จะนำมาใช้เป็นลวดลายของโอ่งมังกรก็แบ่งออกเป็นหลายประเภทเช่นมังกรที่มี 3 เล็บหรือ 4 เล็บจะขายกับผู้ซื้อทั่วไปแต่มังกร 5 เล็บจะเป็นของชนชั้นสูง จากการที่จังหวัดราชบุรีเป็นจุดเริ่มต้นของการผลิตโอ่งมังกรในประเทศไทยทำให้มีชื่อเสียงในการผลิตโอ่งมังกร และมีการกล่าวถึงในคำขวัญของจังหวัด 

**ขั้นตอนการผลิต**
 นำดินเหนียวที่มีคุณสมบัติที่สามารถปั้นเป็นโอ่งได้มาหมักในบ่อหมักแล้วแช่น้ำไว้ประมาณ 1 สัปดาห์ เพื่อให้น้ำซึมเข้าไปในเนื้อดินทำให้เนื้อดินอ่อนตัวและเป็นการล้างดินด้วย- ตักดินขึ้นมากองแล้วตัดให้มีขนาดพอเหมาะกับขนาดชิ้นงานปั้น- ขึ้นรูปส่วนฐานโอ่ง ท้องโอ่ง และปากโอ่งโดยเมื่อปั้นเสร็จแต่ละส่วนต้องรอให้ส่วนนั้นแห้งก่อนจึงจะปั้นส่วนอื่นต่อไป- เมื่อปั้นเสร็จแล้วจึงนำมาทุบให้ได้รูป- เมื่อได้รูปแล้วก็จะนำไปขึ้นลายแยกเป็นลายของส่วนต่างๆ- นำไปเคลือบยังช่วยสมานรอยและรูระหว่างเนื้อดินเมื่อนำโอ่งไปใส่น้ำน้ำก็จะไม่ซึมออกมานอกโอ่ง  - เผาโอ่งทิ้งไว้ 2 วันโดยไม่ต้องเติมเชื้อไฟ จากนั้นนำออกมารอให้แห้ง 10 ถึง 15 ชั่วโมง

**อ้างอิง**
หมวดหมู่:เศรษฐกิจของจังหวัดราชบุรี
หมวดหมู่:สิ่งประดิษฐ์ไทย
หมวดหมู่:เซรามิก
หมวดหมู่:มังกร
วิกิพีเดียภาษาฮินดีฟีจี

ภาพโลโกวิกิพีเดียภาษาฮินดีฟีจี
วิกิพีเดียภาษาฮินดีฟีจี เป็นสารานุกรมวิกิพีเดียที่จัดทำขึ้นในภาษาฮินดีฟีจี ปัจจุบันวิกิพีเดียภาษาฮินดีฟีจีมีบทความมากกว่า 7,873 บทความ (1 เมษายน 2559)

**แหล่งข้อมูลอื่น**
  วิกิพีเดียภาษาฮินดีฟีจี
ฮินดีฟีจี
โยเกิร์ตกรอง

โยเกิร์ตกรอง (strained yogurt), โยเกิร์ตกรีก (Greek yogurt) หรือ ลับนะฮ์ (لبنة) คือนมเปรี้ยวหรือโยเกิร์ตที่ถูกกรองเพื่อแยกเอาหางนมออกไป เหลือแต่เนื้อโยเกิร์ตที่เป็นครีมข้นเสมอกัน โดยมีความข้นอยู่ระหว่างโยเกิร์ตทั่วไปกับเนยแข็ง และยังคงลักษณะเด่นคือรสเปรี้ยวไว้ โยเกิร์ตกรองมักทำจากนมที่ได้รับการเสริมคุณค่าด้วยการต้มจนน้ำบางส่วนระเหยไป และ/หรือด้วยการเติมไขมันเนยและนมผงเพิ่มเข้าไป (เช่นเดียวกับนมเปรี้ยวและโยเกิร์ตอีกหลายชนิด) โปรตีนในโยเกิร์ตกรองโดยหลัก ๆ จะเป็นโปรตีนประเภทเคซีน 100% เนื่องจากโปรตีนหางนมถูกกำจัดออกไปกับหางนมแล้ว และเนื่องจากแล็กโทสบางส่วนจะถูกดึงออกไประหว่างกระบวนการกรองด้วย โยเกิร์ตชนิดนี้จึงมีปริมาณน้ำตาลน้อยกว่านมเปรี้ยวหรือโยเกิร์ตทั่วไป
ในยุโรปและอเมริกาเหนือ โยเกิร์ตกรองมักทำจากโยเกิร์ตพร่องมันเนยหรือขาดมันเนย โดยบ่อยครั้งได้รับการทำตลาดในอเมริกาเหนือในชื่อ "โยเกิร์ตกรีก" แต่ที่จริงแล้ว โยเกิร์ตที่ผลิตในกรีซไม่ใช่โยเกิร์ตกรองเสียทั้งหมด และโยเกิร์ตกรองทั้งหมดก็ไม่ได้ผลิตขึ้นในกรีซเพียงประเทศเดียว ยังมีการผลิตและรับประทานโยเกิร์ตในลักษณะเหมือนหรือคล้ายกันอย่างแพร่หลายในภูมิภาคลิแวนต์, เมดิเตอร์เรเนียนตะวันออก, ตะวันออกกลาง, เอเชียกลาง และเอเชียใต้ซึ่งมักจะนำโยเกิร์ตกรองมาเป็นส่วนประกอบในการปรุงอาหาร (เนื่องจากโยเกิร์ตชนิดนี้มีปริมาณไขมันมากพอที่จะกันไม่ให้โปรตีนในโยเกิร์ตจับตัวเป็นลิ่มที่อุณหภูมิสูง ๆ) อาหารที่ผสมโยเกิร์ตกรองเหล่านั้นอาจปรุงสุกหรือดิบ และอาจมีรสกลมกล่อมหรือรสหวานก็ได้
ในยุโรปตะวันตกและสหรัฐอเมริกา โยเกิร์ตกรองเป็นที่นิยมมากขึ้นเมื่อเทียบกับโยเกิร์ตหรือนมเปรี้ยวทั่วไป มีรายงานในปี พ.ศ. 2555 ว่า มูลค่าการเติบโตของอุตสาหกรรมนมเปรี้ยวในสหรัฐที่ 4.1 พันล้านดอลลาร์สหรัฐนั้น โดยมากมาจากส่วนตลาดย่อยของโยเกิร์ตชนิดนี้ ปัจจุบันในสหรัฐอเมริกายังไม่มีบทนิยามตามกฎหมายสำหรับโยเกิร์ตกรีก และนมเปรี้ยวหรือโยเกิร์ตที่ถูกทำให้ข้นด้วยการเติมสารเพิ่มความข้นหนืดก็อาจวางจำหน่ายโดยเรียกว่า "โยเกิร์ตกรีก" ได้เช่นกัน ส่วนในสหราชอาณาจักรนั้น บริษัทนมเปรี้ยวจะจำหน่ายโยเกิร์ตกรองในชื่อ "โยเกิร์ตกรีก" ได้ก็ต่อเมื่อโยเกิร์ตนั้นผลิตในกรีซเท่านั้น ดังนั้น โยเกิร์ตกรองที่ไม่ได้ผลิตในกรีซโดยทั่วไปจึงถูกเรียกว่า "โยเกิร์ตแบบอย่างกรีก" (Greek-style yoghurt) หรือ "สูตรกรีก" (Greek recipe) ด้วยเหตุผลทางการตลาด โดยมีราคาถูกกว่าโยเกิร์ตที่ผลิตในกรีซ และในบรรดา "โยเกิร์ตแบบอย่างกรีก" นั้น ก็ไม่มีการจำแนกความต่างระหว่างโยเกิร์ตที่ข้นเพราะการกรองกับโยเกิร์ตที่ข้นเพราะการเติมสารแต่อย่างใด

**อ้างอิง**
หมวดหมู่:นมเปรี้ยว
หมวดหมู่:อาหารเอเชียกลาง

หมวดหมู่:อาหารเอเชียใต้
หมวดหมู่:อาหารตะวันออกกลาง
หมวดหมู่:อาหารบอลข่าน
วิกิพีเดียภาษาโซรานี

วิกิพีเดียภาษาโซรานี หรือ วิกิพีเดียภาษาเคิร์ดกลาง (เคิร์ดโซรานี: ویکیپیدیای کوردیی سۆرانی) เป็นวิกิพีเดียรุ่นภาษาเคิร์ดตอนกลางที่ก่อตั้งใน ค.ศ. 2009 ในเดือนพฤศจิกายน ค.ศ. 2021 เว็บไซต์นี้มี 35,081 บทความ ผู้ใช้ลงทะเบียน 47,343 ราย และมี 1,409  ไฟล์

**ดูเพิ่ม**
 วิกิพีเดียภาษาเคิร์ด- วิกิพีเดียภาษากุรมันชี

**อ้างอิง**

**แหล่งข้อมูลอื่น**
เคิร์ด (โซรานี)
*Wikipedia.Kurdi
โซรานี
วิกิพีเดียภาษาเวนิส

ภาพโลโก้วิกิพีเดียภาษาเวนิส
วิกิพีเดียภาษาเวนิส เป็นสารานุกรมวิกิพีเดียที่จัดทำขึ้นในภาษาเวนิส ปัจจุบันวิกิพีเดียภาษาเวนิสมีบทความมากกว่า 10,000 บทความ (2558)

**แหล่งข้อมูลอื่น**
  วิกิพีเดียภาษาเวนิส
เวนิส
วิกิพีเดียภาษาเชเชน

ภาพโลโก้วิกิพีเดียภาษาเชเชน
วิกิพีเดียภาษาเชเชน เป็นสารานุกรมวิกิพีเดียที่จัดทำขึ้นในภาษาเชเชน ปัจจุบันวิกิพีเดียภาษาเชเชนมีบทความมากกว่า 110,000 บทความ (พ.ศ. 2558)

**แหล่งข้อมูลอื่น**
  วิกิพีเดียภาษาเชเชน-  รายการวิกิพีเดียแบบสมบูรณ์
เชเชน
ฟุตบอลลีกภูมิภาค (บริษัท)

บริษัท ฟุตบอลลีกภูมิภาค (Regional Football League Company Limited) บริษัทที่ก่อตั้งขึ้นเพื่อบริหารและดูแลสิทธิประโยชน์รวมถึงลิขสิทธิ์การถ่ายทอดสดของฟุตบอล ลีกภูมิภาค ดิวิชั่น 2

**ประวัติ**
บริษัทฟุตบอลลีกภูมิภาคจดทะเบียนก่อตั้งต่อ การกีฬาแห่งประเทศไทย ตามพระราชบัญญัติการกีฬาแห่งประเทศไทย พ.ศ. 2558 เมื่อวันที่ 12 ตุลาคม 2558 โดยมีวัตถุประสงค์เพื่อทำหน้าที่บริหารและดูแลสิทธิประโยชน์รวมถึงลิขสิทธิ์การถ่ายทอดสดของฟุตบอล ลีกภูมิภาค ดิวิชั่น 2 
ต่อมาในวันที่ 16 กุมภาพันธ์ 2559 สมาคมกีฬาฟุตบอลชุดใหม่ได้ทำการจดทะเบียนบริษัทใหม่ขึ้นมาทำหน้าที่แทนบริษัทฟุตบอลลีกภูมิภาคในนาม บริษัท ลีกภูมิภาคดิวิชั่น 2 จำกัด พร้อมกับทำการย้ายที่ทำการบริษัท

**อ้างอิง**
หมวดหมู่:บริษัทไทยที่ก่อตั้งในปี พ.ศ. 2558
หมวดหมู่:บริษัทของไทย
หมวดหมู่:บริษัทเอกชน
เครื่องสีข้าวแบบมือหมุน

เครื่องสีข้าวแบบมือหมุน เป็นอุปกรณ์ที่ใช้สำหรับการกะเทาะเปลือกข้าวออกมาจากข้าวหรือเรียกว่าการสีข้าว โดยใช้มือหมุนแง่ไม้ที่ยื่นออกมาจากทั้งสองข้างของอุปกรณ์แทนการใช้ไฟฟ้าหรือเครื่องจักรกลการเกษตร ข้าวที่สีออกมาจากอุปกรณ์นี้จะได้เป็นข้าวกล้องเพราะข้าวจะยังไม่มีการขัดขาวเอาเยื่อหุ้มเมล็ดออกไปสารอาหารจึงคงเหลืออยู่ในเมล็ดข้าวมากกว่าในข้าวที่ถูกขัดขาวแล้ว ลักษณะทางกายภาพของเครื่องสีข้าวแบบมือหมุนคือมีอุปกรณ์ประกอบ 2 ชิ้นประกอบเข้าด้วยกัน- ชิ้นล่างมีลักษณะเป็นรูปกรวยคล้ายระฆังหงาย มีส่วนประกอบของท่อนฟันล่างลักษณะเป็นไม้เนื้อแข็งประกบกับดินเหนียวที่ถูกปั้นเป็นร่องตื้นชี้ออกจากจุดศูนย์กลาง ท่อนฟันวางอยู่ด้านในและอยู่บริเวญจุดศูนย์กลางของอุปกรณ์ประกอบชิ้นล่างและมีความเอียงประมาณ 45 องศาจากแนวตั้งฉากกับจุดศูนย์กลาง- ชิ้นบนมีลักษณะเป็นทรงกระบอกสูง 50 เซนติเมตรและมีเส้นผ่านศูนย์กลาง 50 เซนติเมตร  มีไม้ยื่นออกมาจากบริเวณด้านบนของทรงกระบอกสองข้างซึ่งไม้นี้จะเป็นไม้ชิ้นเดียวที่เสียบทะลุจากฝั่งหนึ่งไปอีกฝั่ง บริเวณฐานล่างของชิ้นบนนี้จะมีท่อนฟันบนซึ่งเป็นลักษณะดินเหนียวเจาะรูให้เมล็ดข้าวสามารถจะไหลจากชิ้นบนลงไปที่ชิ้นล่างได้
ทั้งส่วนบนและส่วนล่างของเครื่องสีข้าวแบบมือหมุนเปป็นลักษณะเครื่องจักสานที่ทำจากไม้ไผ่นำมาถักจนได้รูปของอุปกรณ์ทั้งสองส่วน และมีไม้แนื้อแข็งประกอบเข้าไปเพื่อยึดติดโครงร่างให้แข็งแรงและใช้ทำไม้จับบริเวณด้านบนของอุปกรณ์ประกอบชิ้นบนเป็นไม้ยื่นจากทรงกระบอก บริเวณด้านนอกของเครื่องสีข้าวแบบมือหมุนนี้จะถูกทาด้วยดินเหนียวผสมแกลบป้องกันมอดและแมลงกัดทำลายตัวอุปกรณ์

**การทำงานของอุปกรณ์**
อุปกรณ์เครื่องสีข้าวแบบมือหมุนนี้ใช้แรงงานคนในการหมุนอุปกรณ์ส่วนบนและการในการใช้งานมันจะต่อไม้ออกมาจากบริเวณแง่งไม้ของอุปกรณ์ชิ้นบนประมาณ 2 เมตรเพื่อใช้ทุ่นแรง เมล็ดข้าวที่จะถูกแทใส่จากด้านบนของอุปกรณ์ชิ้นบนรูปทรงกระบอก จากนั้นเมล็ดข้าวจะตกลงไปที่บริเวณฐานของอุปกรณ์ชิ้นบนซึ่งมีท่อนฟันบนประกอบอยู่ เมล็ดข้าวซึ่งมีขนาดเล็กก็จะลอดผ่านรูของท่อนฟันบนแล้วตกลงไปในท่อนฟันล่างจากหนั้นเมื่อหมุนตามเข็มนาฬิกาข้าวที่ตกลงมาในร่องของท่อนฟันล่างจะถูกบดสีกับท่อนฟันบนทำให้เกิดการกะเทาะเปลือกของข้าวออก และเมล็ดข้าวก็จะไหลออกไปตามแรงหมุนของท่อนบนเป็นแนวตามทิศทางของฟันทอนล่าง จากนั้นจึงออกสู่บริเวณกรวยของอุปกรณ์ชิ้นล่าง 

**อ้างอิง**
หมวดหมู่:ภูมิปัญญาไทย
วอลเลย์บอลชายไทยเดนมาร์คซูเปอร์ลีก 2014

วอลเลย์บอลชายไทยเดนมาร์คซูเปอร์ลีก 2014 (Men's Volleyball Thai-Denmark Super League 2014) เป็นการแข่งขันวอลเลย์บอล จำนวน 6 ทีม สำหรับทีมชาย โดยการแข่งขันครั้งนี้จัดขึ้นเป็นครั้งแรก สำหรับประเภททีมชาย ณ เอ็มซีซีฮอลล์ เดอะมอลล์ บางกะปิ กรุงเทพฯ ประเทศไทย ระหว่างวันที่ 8 – 12 พฤษภาคม พ.ศ. 2557

**การแบ่งกลุ่ม**

**รอบแบ่งกลุ่ม**

**กลุ่ม A**

**กลุ่ม B**

**รอบรองชนะเลิศ**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**
ผู้เล่นทรงคุณค่า : กิตติคุณ ศรีอุทธวงศ์

**รางวัล**
เงินรางวัลรวมทั้งสิ้นกว่า 2 ล้านบาท- อันดับที่ 1 เงินรางวัล 200,000 บาท- อันดับที่ 2 เงินรางวัล 100,000 บาท- อันดับที่ 3 เงินรางวัล 60,000 บาท- อันดับที่ 4 เงินรางวัล 20,000 บาท- อันดับที่ 5 เงินรางวัล 10,000 บาท

**การถ่ายทอดสด**
 บริษัท สยามอินเตอร์ มัลติมีเดีย จำกัด (มหาชน) (SMMTV) ทำการถ่ายทอดสดตั้งแต่วันที่ 8 - 12 พฤษภาคม พ.ศ. 2557

**อ้างอิง**
  ตารางการแข่งขัน date=2014-10-05 
หมวดหมู่:วอลเลย์บอลในประเทศไทย
หมวดหมู่:วอลเลย์บอลในปี พ.ศ. 2557
วอลเลย์บอลชายไทยเดนมาร์คซูเปอร์ลีก 2015

วอลเลย์บอลชายไทยเดนมาร์คซูเปอร์ลีก 2015 (Men's Volleyball Thai-Denmark Super League 2015) เป็นการแข่งขันวอลเลย์บอล จำนวน 6 ทีม โดยการแข่งขันครั้งนี้จัดขึ้นเป็นครั้งที่ 2 สำหรับประเภททีมชาย ณ เอ็มซีซีฮอลล์ เดอะมอลล์งามวงศ์วาน จังหวัดนนทบุรี ประเทศไทย ระหว่างวันที่ 26 – 30 มีนาคม พ.ศ. 2558

**การแบ่งกลุ่ม**

**รอบแบ่งกลุ่ม**

**กลุ่ม A**

**กลุ่ม B**

**รอบรองชนะเลิศ**

**รอบชิงชนะเลิศ**

**ประเภทชาย**

**อันดับการแข่งขัน**
ผู้เล่นทรงคุณค่า : กิตติคุณ ศรีอุทธวงศ์

**การถ่ายทอดสด**
 สยามสปอร์ตซินดิแคท (SMMTV) ทำการถ่ายทอดสดตั้งแต่วันที่ 26 - 30 มีนาคม พ.ศ. 2558

**อ้างอิง**
  ตารางการแข่งขัน ประเภททีมชาย date=2016-03-04 
หมวดหมู่:วอลเลย์บอลในประเทศไทย
หมวดหมู่:วอลเลย์บอลในปี พ.ศ. 2558
หมวดหมู่:กีฬาไทยในปี พ.ศ. 2558
ราชอาณาจักรแนบาเทีย

ราชอาณาจักรแนบาเทีย (Nabataean Kingdom; مملكة الأنباط) เป็นอาณาจักรของชาวแนบาเทีย สถาปนาเมื่อ 168 ปีก่อนคริสต์ศักราชโดยพระเจ้าอะรีทัสที่ 1 (Aretas I) ราชอาณาจักรแห่งนี้ตั้งอยู่ระหว่างคาบสมุทรไซนายและคาบสมุทรอาหรับ ทางเหนือติดกับดินแดนยูเดีย (Judea) ทางตะวันตกเฉียงใต้ติดกับอาณาจักรอียิปต์ทอเลมี มีเมืองหลวงคือเมืองเปตรา (ปัจจุบันอยู่ในประเทศจอร์แดน) ซึ่งเป็นหนึ่งในเมืองศูนย์กลางทางการค้าที่สำคัญของภูมิภาค และอยู่ในเส้นทางเครื่องหอม (Incense Route) มีเมืองสำคัญเช่น บอสตรา (Bostra), มาดาอิน ซาเลห์ (Mada'in Saleh), นิตซานา (Nitzana)
ชาวแนบาเทียเป็นชนเร่ร่อนที่อาศัยอยู่ในทะเลทรายเนเกฟและคาบสมุทรไซนายสมัยที่จักรวรรดิอะคีเมนิดปกครองเมื่อศตวรรษที่ 4 ก่อนคริสตกาล ต่อมาร่วมมือกับอาณาจักรแฮสมาเนียน (Hasmonean) เพื่อต่อสู้กับจักรวรรดิซิลิวซิด (Seleucid Empire) แต่หลังจากนั้นพระเจ้าอเล็กซานเดอร์ แจนแนอัส (Alexander Jannaeus) แห่งแฮสมาเนียนได้โจมตีราชอาณาจักรแนบาเทียและบังคับให้ชาวแนบาเทียเปลี่ยนมานับถือศาสนายูดาห์ พระเจ้าโอบาดัสที่ 1 (Obodas I) จึงทำสงครามกับชาวแฮสมาเนียนและได้รับชัยชนะ ราชอาณาจักรแนบาเทียเจริญรุ่งเรืองถึงขีดสุดในรัชสมัยของพระเจ้าอะรีทัสที่ 3 (Aretas III; ครองราชย์ 87–62 ปีก่อนคริสต์กาล) แต่พระองค์ต้องทำสงครามกับชาวโรมัน ภายหลังทั้งสองฝ่ายได้เจรจาตกลงกันโดยพระเจ้าอะรีทัสที่ 3 ยอมส่งเครื่องราชบรรณาการให้แก่โรมัน
ราชอาณาจักรแนบาเทียในช่วงปลายตกอยู่ใต้อิทธิพลของจักรวรรดิโรมันที่ยึดดินแดนรอบ ๆ ทั้งหมด ในปี ค.ศ. 106 พระเจ้าแรบเบลที่ 2 โซเตอร์ (Rabbel II Soter) กษัตริย์องค์สุดท้ายแห่งแนบาเทียเสด็จสวรรคต จักรพรรดิทราจันจึงผนวกราชอาณาจักรแนบาเทียเข้ามาในจักรวรรดิโรมัน กลายเป็นจังหวัดอาระเบียเพเทรีย

**อ้างอิง**

**แหล่งข้อมูลอื่น**
 แนบาเทีย
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในตะวันออกกลาง
หมวดหมู่:รัฐและดินแดนที่ก่อตั้งในศตวรรษที่ 2 ก่อนคริสตกาล
หมวดหมู่:สิ้นสุดในคริสต์ศตวรรษที่ 2
ฑิฆัมพร ช้างเขียว

ฑิฆัมพร ช้างเขียว อ้อม เป็นนักกีฬาวอลเลย์บอลหญิง ผู้ทำหน้าที่ในตำแหน่งตัวรับอิสระ ปัจจุบันเล่นให้กับนครราชสีมา และเป็นนักกีฬาทีมชาติไทย

**เกียรติประวัติและผลงาน**

**บุคคล**
 ไทยแลนด์ลีก 2012-13 "ตัวรับอิสระยอดเยี่ยม"- ไทยแลนด์ลีก 2012-13 "ตัวเสิร์ฟยอดเยี่ยม"- ไทยแลนด์ลีก 2013-14 "ตัวรับอิสระยอดเยี่ยม"- วีทีวีอินเตอร์เนชันแนลคัพ 2014 - "ตัวรับอิสระยอดเยี่ยม"- ชิงแชมป์สโมสรเอเชีย 2015 - "ตัวรับอิสระยอดเยี่ยม"- ไทยแลนด์ลีก 2020"ตัวรับอิสระยอดเยี่ยม"

**สโมสร**
 2012–13 ไทยแลนด์ลีก - 16px ชนะเลิศ กับ ไอเดียขอนแก่น- 2013 ไทยเดนมาร์คซูเปอร์ลีก - 16px ชนะเลิศ กับ ไอเดียขอนแก่น- 2014–15 ไทยแลนด์ลีก - 16px ชนะเลิศ กับ บางกอกกล๊าส- 2015 ไทยเดนมาร์คซูเปอร์ลีก - 16px ชนะเลิศ กับ บางกอกกล๊าส- 2015 ชิงแชมป์สโมสรเอเชีย - 16px ชนะเลิศ กับ บางกอกกล๊าส- 2015–16 ไทยแลนด์ลีก - 16px ชนะเลิศ กับ บางกอกกล๊าส- 2016 ไทยเดนมาร์คซูเปอร์ลีก - 16px ชนะเลิศ กับ บางกอกกล๊าส- วอลเลย์บอลหญิงชิงแชมป์สโมสรเอเชียน 2016 : เหรียญทองแดงอันดับที่ 3 กับ บางกอกกล๊าส- 2016–17 ไทยแลนด์ลีก - 16px รองชนะเลิศ - 2017  ไทยเดนมาร์คซูเปอร์ลีก - 16px รองชนะเลิศ  กับ บางกอกกล๊าส  - 2017-18  ไทยแลนด์ลีก -  เหรียญทองแดงอันดับที่ 3 กับ บางกอกกล๊าส
*2018  ไทยเดนมาร์คซูเปอร์ลีก - 16px รองชนะเลิศ  กับ บางกอกกล๊าส  - 2018–19 ไทยแลนด์ลีก - 16px ชนะเลิศ กับ นครราชสีมา เดอะมอลล์วีซี- 2019 ไทยเดนมาร์คซูเปอร์ลีก – 16px รองชนะเลิศ, กับ นครราชสีมา เดอะมอลล์วีซี- 2020 ไทยแลนด์ลีก - 16px ชนะเลิศ กับ ขอนแก่นสตาร์

**อ้างอิง**

**แหล่งข้อมูลอื่น**
  ข้อมูลส่วนตัวที่ FIVB- FIVB Biography date=2019-03-17 
หมวดหมู่:บุคคลที่ยังมีชีวิตอยู่
หมวดหมู่:นักวอลเลย์บอลหญิงชาวไทย
หมวดหมู่:นักกีฬาทีมชาติไทย
หมวดหมู่:ตัวรับอิสระวอลเลย์บอล
หมวดหมู่:ผู้เล่นสโมสรวอลเลย์บอลขอนแก่นสตาร์
หมวดหมู่:ผู้เล่นสโมสรวอลเลย์บอลศรีสะเกษ
หมวดหมู่:ผู้เล่นสโมสรวอลเลย์บอลบางกอกกล๊าส
หมวดหมู่:ผู้เล่นสโมสรวอลเลย์บอลหญิงนครราชสีมา
หมวดหมู่:ผู้เล่นสโมสรวอลเลย์บอลไดมอนด์ฟู้ด
หมวดหมู่:นักกีฬาจากจังหวัดสุพรรณบุรี
กัตติกา แก้วพิน

กัตติกา แก้วพิน ดาว เป็นนักกีฬาวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับทรีบรอดแบนด์ นครนนท์ และเป็นนักกีฬาทีมชาติไทย

**ผลงาน**

**บุคคล**
 2012 เยาวชนหญิงชิงแชมป์เอเชีย - "ผู้ทำคะแนนสูงสุด"

**ทีมชาติ**

**ชุดใหญ่**
 2014 ชิงแชมป์โลก – อันดับที่ 17

**ชุดเยาวชน**
 2012 ชิงแชมป์เอเชีย – อันดับที่ 4- 2013 ชิงแชมป์โลก – อันดับที่ 18

**ชุดยุวชน**
 2010 ชิงแชมป์เอเชีย – ไฟล์:Med 3.png เหรียญทองแดง- 2011 ชิงแชมป์โลก – อันดับที่ 13

**อ้างอิง**

**แหล่งข้อมูลอื่น**
  FIVB Biography
	
หมวดหมู่:นักวอลเลย์บอลหญิงชาวไทย
หมวดหมู่:ผู้เล่นสโมสรวอลเลย์บอลนครนนท์
หมวดหมู่:นักกีฬาจากจังหวัดนครปฐม
จักรวรรดิฝรั่งเศส

จักรวรรดิฝรั่งเศส อาจหมายถึง:- จักรวรรดิฝรั่งเศสที่หนึ่ง, จักรวรรดิภายใต้การปกครองของจักรพรรดินโปเลียนที่ 1 และ จักรพรรดินโปเลียนที่ 2 จากปี 1804 ถึง 1815- จักรวรรดิฝรั่งเศสที่สอง, จักรวรรดิภายใต้การปกครองของจักรพรรดินโปเลียนที่ 3 จากปี 1852 ถึง 1870- จักรวรรดิอาณานิคมฝรั่งเศส, จักรวรรดิโพ้นทะเลของฝรั่งเศส จากปี 1534 ถึง 1980

**ดูเพิ่ม**
 จักรวรรดิพม่า- จักรวรรดิจีน- จักรวรรดิเฮติ- จักรวรรดิอินเดีย- จักรวรรดิเยอรมัน (แก้ความกำกวม)- จักรวรรดิเม็กซิโก

ฝรั่งเศส
ความต้านทานไฟฟ้าเป็นศูนย์

ความต้านทานไฟฟ้าเป็นศูนย์ จะเกิดขึ้นเมื่ออุณหภูมิของตัวนำยวดยิ่งจนถึงอุณหภูมิวิกฤต จะมีการเปลี่ยนสถานะจาะสถานะปกติไปเป็นสถานะนำยวดยิ่ง ซึ่งทำให้ค่าความต้านทานไฟฟ้ามีค่าเป็นศูนย์อย่างทันทีทันใด เช่น ผลการทดลองวัดความต้านทานไฟฟ้าของปรอทที่อุณหภูมิต่างๆ จะพบว่าเมื่ออุณหภูมิต่ำกว่า 4.2 เคลวิน ความต้านทานไฟฟ้าของปรอทจะลดลงเป็นศูนย์อย่างทันทีทันใด ดังนั้นจะสามารถกล่าวได้ว่าปรอทมีคุณสมบัติเป็นตัวนำยวดยิ่งที่มีอุณหภูมิวิกฤติ เท่ากับ 4.2 เคลวิน
thumb

**อ้างอิง**
หมวดหมู่:วัฏภาคของสสาร
หมวดหมู่:สสารควาร์ก 
หมวดหมู่:สสารวิเทศ 
หมวดหมู่:การลอยตัว 
หมวดหมู่:สภาพนำยวดยิ่ง 
หมวดหมู่:หลักการสำคัญของฟิสิกส์
UTC−05:00

UTC−05:00 เป็นออฟเซตเวลาสากลเชิงพิกัด ที่ ลบ 5 ชั่วโมงจากเวลามาตรฐานสากล (UTC)

**ประเทศที่ใช้**
 หมู่เกาะเคย์แมน- Colombia- Cuba- Haiti- Jamaica- Peru- Panama

**เวลามาตรฐานตลอดทั้งปี**
 เขตเวลาตะวันออก（สหรัฐอเมริกา、ประเทศแคนาดา）- เวลาออมแสง（สหรัฐอเมริกา、ประเทศแคนาดา）- ประเทศเม็กซิโก- ประเทศเอกวาดอร์- ประเทศบราซิล
หมวดหมู่:ออฟเซตเวลาสากลเชิงพิกัด
ยุทธการที่แม่น้ำสินธุ

ยุทธการที่แม่น้ำสินธุ (Battle of Indus) เป็นการสู้รบระหว่างกองทัพมองโกลของเจงกีสข่านกับกองทัพควาเรซม์ของสุลต่านจาลัล อัดดิน มิงบูร์นู (Jalal ad-Din Mingburnu) เกิดขึ้นในฤดูใบไม้ผลิ ค.ศ. 1221 ที่ใกล้แม่น้ำสินธุในประเทศปากีสถานปัจจุบัน ยุทธการครั้งนี้เป็นส่วนหนึ่งของการบุกครองเอเชียกลางของมองโกล (Mongol invasion of Central Asia)
กองทัพมองโกลของเจงกีสข่านทำลายเมืองสำคัญหลายเมืองของจักรวรรดิควาเรซม์ รวมถึงเมืองหลวงคือซามาร์กันต์ ถึงแม้ทัพควาเรซม์จะเอาชนะทัพมองโกลได้ในยุทธการที่ปาร์วัน (Battle of Parwan; ปัจจุบันอยู่ในประเทศอัฟกานิสถาน) แต่ด้วยกำลังทหารและเสบียงที่ลดน้อยลง ทำให้สุลต่านจาลัล อัดดิน มิงบูร์นูต้องล่าถอยเข้ามาในอินเดียเพื่อขอความช่วยเหลือจากสุลต่านอิลทัตมิช (Iltutmish) แห่งรัฐสุลต่านเดลี ขณะกำลังข้ามแม่น้ำสินธุ ทัพควาเรซม์ได้พบกับทัพมองโกลที่ตามมา สุลต่านจาลัล อัดดินที่มีกำลังทหาร 50,000 นายได้แบ่งออกเป็นสองทัพ ทัพหนึ่งตั้งเป็นแนวกับภูเขา ส่วนอีกทัพตั้งเป็นแนวกับแม่น้ำ ในการบุกครั้งแรกทัพมองโกลโดนตีโต้กลับไปและเกือบถูกทัพควาเรซม์ตีแตก แต่เจงกีสข่านส่งกองทัพออกไปตีทัพควาเรซม์จากสองทางจนทัพควาเรซม์แตกพ่ายในที่สุด
หลังการสู้รบ สุลต่านจาลัล อัดดินข้ามแม่น้ำสินธุและหนีไปได้ พระองค์ทรงขอความช่วยเหลือจากสุลต่านอิลทัตมิชแห่งรัฐสุลต่านแห่งเดลี แต่สุลต่านอิลทัตมิชทรงปฏิเสธ สุลต่านจาลัลพยายามกอบกู้ดินแดนคืนแต่ไม่สำเร็จ พระองค์ถูกลอบปลงพระชนม์ในปี ค.ศ. 1231 ที่เมืองดิยาร์บากีร์ (Diyarbakir; ปัจจุบันอยู่ในประเทศตุรกี) โดยมือสังหารชาวเคิร์ด

**อ้างอิง**

**แหล่งข้อมูลอื่น**
  Mongol conquest of Central Asia, 1221 | Battle 100: The Stories Behind History's Most Influential Battles by Michael Lee Lanning
หมวดหมู่:ยุทธการ
หมวดหมู่:คริสต์ศตวรรษที่ 13
ประดู่

ประดู่ หรือ ประดู่ป่า มีชื่อวิทยาศาสตร์ว่า Pterocarpus macrocarpus เป็นไม้ผลัดใบขนาดใหญ่ชนิดหนึ่งในสกุล Pterocarpus วงศ์ Leguminosae

**ถิ่นที่อยู่**
ประดู่ชนิดนี้เป็นพรรณไม้พื้นเมืองในอินเดียตะวันออกเฉียงเหนือ, พม่า, ลาว และเวียดนาม และเป็นพรรณไม้พื้นบ้านดั้งเดิมของไทย ในไทยพบตามป่าเบญจพรรณและป่าเต็งรังในทุกภาค ยกเว้นภาคใต้ (ประดู่บ้านจะพบในป่าเบญจพรรณทางภาคใต้ด้วย) โดยขึ้นในที่สูงจากระดับน้ำทะเล 100-600 เมตร ส่วนในพม่าพบขึ้นอยู่ตามพื้นที่ราบหรือเนินสูงต่ำ และพบขึ้นในที่สูงจากระดับน้ำทะเลประมาณ 750 เมตร

**ลักษณะทางพฤกษศาสตร์**
 ลำต้นสูง 15-30 เมตร หุ้มด้วยเปลือกหนาสีน้ำตาลซึ่งแตกสะเก็ดเป็นร่อง ลึก มีนํ้ายางมาก เรือนยอดเป็นพุ่มกลมทึบ กิ่งก้านมักไม่ห้อยระย้าอย่างประดู่บ้าน- ใบเป็นใบประกอบรูปขนนกเรียงสลับ ใบย่อยเยื้องสลับกัน 4-10 ใบ รูปไข่ถึงรูปขนาน กว้าง 2.5-5 เซนติเมตร ยาว 5-15 เซนติเมตร ปลายเป็นติ่ง โคนมน- ดอกมีสีเหลือง กลิ่นหอม มีกลิ่นคล้ายดอกซ่อนกลิ่น ออกเป็นช่อยาว 10-20 เซนติเมตร ตามง่ามใบ ดอกจะออกช่วงมีนาคม-พฤษภาคม ช่อดอกมีขนาดใหญ่ แต่ไม่แตกกิ่งก้านแขนงมากอย่างประดู่บ้าน(แต่ดอกจะบานแค่หนึ่งถึงสองวันเท่านั้น) - ผลมีลักษณะเหมือนรูปโล่แบนบาง ตรงกลางนูน เส้นผ่าศูนย์กลาง 6-10 เซนติเมตร ผลใหญ่กว่าประดู่บ้านมาก และมีขนปกคลุมทั่วไป การขยายพันธุ์โดยการเพาะเมล็ด

**การใช้ประโยชน์**
ประดู่มีเนื้อไม้สีแดงอมเหลือง เสี้ยนสนเป็นริ้ว เนื้อละเอียดปานกลาง มีลวดลายสวยงาม ใช้ทำเสา พื้นต่อเรือ เครื่องเรือน เครื่องดนตรี แก่นสีแดงคล้ำใช้ย้อมผ้า และเปลือกให้น้ำฝาดใช้ฟอกหนัง
ประดู่เป็นพันธุ์ไม้ที่สมเด็จพระนางเจ้าสิริกิติ์ พระบรมราชินีนาถ พระราชทานเพื่อปลูกเป็นมงคลประจำจังหวัดชลบุรี เมื่อวันที่ 9 พฤษภาคม พ.ศ. 2537 ณ ศูนย์การประชุมแห่งชาติสิริกิติ์ นอกจากนี้ยังเป็นต้นไม้และดอกไม้ประจำจังหวัดชลบุรีและจังหวัดระยอง

**ชื่อเรียกตามท้องถิ่น**
 ดู่ หรือ ดู่ป่า (ภาคเหนือ)
** ฉะนอง (เชียงใหม่)
** จิต๊อก (ไทใหญ่-แม่ฮ่องสอน)
** เตอะเลอ (กะเหรี่ยง-แม่ฮ่องสอน)- ประดู่ หรือ ประดู่ป่า (ภาคกลาง)
** ประดู่เสน (สระบุรี ราชบุรี)

**ดูเพิ่ม**
 ประดู่บ้าน

**อ้างอิง**
  ประดู่ป่า โดย กรมอุทยานแห่งชาติ สัตว์ป่า และพันธุ์พืช date=2014-09-07 -  ประดู่ป่า จากสารากรมไทยฉบับเยาวชนเล่มที่ 22 date=2014-04-22 

**แหล่งข้อมูลอื่น**
 ประดู่- ประดู่
หมวดหมู่:ไม้ยืนต้น
หมวดหมู่:ต้นไม้ประจำจังหวัดของไทย
หมวดหมู่:ดอกไม้ประจำจังหวัดของไทย
หมวดหมู่:ไม้ที่ใช้ในการก่อสร้าง
หมวดหมู่:พืชที่ใช้ทำของใช้
หมวดหมู่:พืชให้สีย้อม
โปเกมอน ไดมอนด์ และ เพิร์ล

โปเกมอนภาคไดมอนด์และภาคเพิร์ล (Poketto Monsutā Daiyamondo & Pāru; Pokémon Diamond Version and Pearl Version) เป็นเกมสวมบทบาทพัฒนาโดยเกมฟรีก จำหน่ายโดยบริษัท โปเกมอน จำกัดและนินเท็นโด สำหรับเครื่องเล่นนินเท็นโด ดีเอส เมื่อรวมกับเกมภาคทำใหม่ โปเกมอนแพลทินัม เกมโปเกมอนสามภาคนี้เป็นเกมที่ห้าและเป็นรุ่นที่สี่ของเกมชุดโปเกมอน เกมออกจำหน่ายครั้งแรกในประเทศญี่ปุ่นในวันที่ 28 กันยายน ค.ศ. 2006 ต่อมาจำหน่ายในอเมริกาเหนือ ออสเตรเลีย และยุโรปตลอดปี ค.ศ. 2007
เช่นเดียวกับเกมภาคเก่า ภาคไดมอนด์และเพิร์ลเนื้อเรื่องเกิดขึ้นที่ภูมิภาคชินโอ ยึดตามเกาะฮกไกโดของประเทศญี่ปุ่น เป็นการเดินทางของโปเกมอนเทรนเนอร์อายุน้อยที่ฝึกฝนและต่อสู้กับโปเกมอน และต้องขัดขวางองค์กรอาชญากรรมด้วย เกมเพิ่มคุณสมบัติใหม่มากมาย เช่น การเล่นบนอินเทอร์เน็ตผ่านการเชื่อมต่อวายฟายของนินเท็นโด และระบบการต่อสู้ที่เปลี่ยนไป และการประกวดโปเกมอน รวมถึงโปเกมอนสายพันธุใหม่ 107 ตัว เกมทั้งสองภาคเป็นอิสระต่อกัน แต่มีเนื้อเรื่องเหมือนกัน และสามารถเล่นแยกกันได้ โดยจำเป็นต้องแลกเปลี่ยนโปเกมอนข้ามภาคกันเพื่อเติมเต็มโปเกเดกซ์
มีการประกาศเรื่องการพัฒนาเกมภาคไดมอนด์และเพิร์ลในงานประชุมสื่อนินเท็นโดในไตรมาสที่สี่ของ ค.ศ. 2004 เกมถูกออกแบบให้มีคุณสมบัติเข้ากับเครื่องดีเอส มีการคาดการณ์ว่าจะออกจำหน่ายในญี่ปุ่นใน ค.ศ. 2005 แต่ถูกเลื่อนออกไปเป็น ค.ศ. 2006 ในการส่งเสริมเกม นินเท็นโดขายเครื่องเล่นนินเท็นโด ดีเอส ไลต์ รุ่นจำกัดในญี่ปุ่น และจัดงานสังสรรค์เฉลิมฉลองการวางจำหน่ายในอเมริกาเหนือ
เกมได้รับการตอบรับทั่วไปเป็นที่ชื่นชอบ นักวิจารณ์ส่วนใหญ่ยกย่องการเพิ่มคุณสมบัติวายฟาย และรู้สึกว่าแม้ว่าการเล่นไม่ได้เปลี่ยนแปลงมากนัก แต่ก็ดึงดูดใจ นักวิจารณ์แบ่งกันวิจารณ์เรื่องกราฟิก และตำหนิเรื่องของเสียงว่าดั้งเดิมเกินไป เกมประสบความสำเร็จมากกว่าภาคที่ทำลงเกมบอยอัดวานซ์ ทำยอดขายได้ 18 ล้านหน่วยทั่วโลก ภาคไดมอนด์และเพิร์ลขายได้มากกว่าภาครูบีและแซฟไฟร์อย่างน้อย 2 ล้านหน่วย และมากกว่าภาคไฟร์เรดและลีฟกรีนอย่างน้อย 6 ล้านหน่วย และขายได้มากกว่าภาคแบล็กและไวต์ ภาคต่อมา มากกว่า 2 ล้านหน่วย

**แหล่งข้อมูลอื่น**
  เว็บไซต์อย่างเป็นทางการ -  เว็บไซต์อย่างเป็นทางการ -  โปเกมอน ไดมอนด์และเพิร์ล ที่บัลบาพีเดีย
หมวดหมู่:วิดีโอเกมโปเกมอน
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:เกมจากค่ายเกมฟรีก
หมวดหมู่:เกมสำหรับนินเท็นโดดีเอส
หมวดหมู่:เกมออนไลน์มัลติเพลเยอร์
พระธรรมโกศาจารย์ (องอาจ ฐิตธมฺโม)

พระธรรมโกศาจารย์ นามเดิม องอาจ ชุมแสง ฉายา ฐิตธมฺโม เป็นพระราชาคณะชั้นธรรม ปัจจุบันดำรงตำแหน่งเจ้าอาวาสวัดขันเงินและที่ปรึกษาเจ้าคณะภาค 16 เป็นศิษย์พระราชญาณกวี (บุญชวน เขมาภิรโต) สหายร่วมอุทรธรรมของพระธรรมโกศาจารย์ (เงื่อม อินฺทปญฺโญ) และพระพรหมมังคลาจารย์ (ปั่น ปทุมุตฺตโร)

**สถานะเดิม**
ดร.พระธรรมโกศาจารย์ ถือกำเนิดเมื่อวันที่ 20 มกราคม 2482 โยมบิดาชื่อ เขต ชุมแสง โยมมารดาชื่อ จาย ชุมแสง (นามสกุลเดิม แก้วพินิจ) ณ บ้านทุ่งคา อำเภอเมืองชุมพร จังหวัดชุมพร

**อุปสมบท**
ท่านเจ้าคุณพระธรรมโกศาจารย์ อุปสมบทเป็นพระภิกษุ เมื่อวันที่ 21 มิถุนายน 2507 ตรงกับวันขึ้น 15 ค่ำ เดือน 8 ปีมะเส็ง ณ พัทธสีมาอุโบสถวัดนาทุ่ง โดยมีพระปกาสิตพุทธศาสน์ (สมณศักดิ์สุดท้ายที่ พระราชญาณกวี) วัดขันเงิน เป็นพระอุปัชฌาย์ พระครูปัญญาพิพัฒน์ วัดนาทุ่ง เป็นพระกรรมวาจาจารย์ และพระพุฒ ธมฺมจาโร ที่พักสงฆ์มณีสพ เป็นพระอนุสาวนาจารย์ ได้รับนามฉายาทางพระพุทธศาสนาจากพระอุปัชฌาย์ว่า"ฐิตธมฺโม" แปลว่า "ผู้มีธรรมะเป็นที่ตั้ง"

**วิทยฐานะ**
พ.ศ. 2502 จบชั้นประกาศนียบัตรวิชาชีพชั้นสูง แผนกช่างก่อสร้าง โรงเรียนช่างไม้ชุมพร
*พ.ศ. 2509 สอบไล่ได้นักธรรมชั้นเอก
*พ.ศ. 2517 สอบไล่ได้ปริญญาตรีเปรียญธรรม 9 ประโยค
*พ.ศ. 2525 สำเร็จการศึกษา ระดับปริญญาเอก สาขาปรัชญาบาลี

**ตำแหน่งทางการปกครอง**
พ.ศ. 2519 เป็นรองเจ้าอาวาสวัดนาทุ่ง
*พ.ศ. 2529 เป็นผู้รักษาการแทนเจ้าคณะจังหวัดชุมพร
*พ.ศ. 2531 เป็นผู้รักษาการแทนเจ้าคณะจังหวัดชุมพร
*พ.ศ. 2531 เป็นเจ้าคณะจังหวัดชุมพร
*พ.ศ. 2532 เป็นเจ้าอาวาสพระอารามหลวง วัดขันเงิน
*พ.ศ. 2532 เป็นพระอุปัชฌาย์ ประเภทวิสามัญ
*พ.ศ. 2558 เป็นที่ปรึกษาเจ้าคณะจังหวัดชุมพร
*พ.ศ. 2560 เป็นที่ปรึกษาเจ้าคณะภาค 16

**งานการศึกษา**
พ.ศ. 2512 เป็นครูสอนพระปริยัติธรรมแผนกบาลี
*พ.ศ. 2526 เป็นกรรมการตรวจประโยคบาลีสนามหลวง จนถึงปัจจุบัน

**สมณศักดิ์**
พ.ศ. 2531 เป็นพระราชาคณะชั้นสามัญเปรียญที่ พระศรีธรรมนาถมุนี
*พ.ศ. 2536 เป็นพระราชาคณะชั้นราชที่ พระราชปริยัติโมลี ตรีปิฎกบัณฑิต มหาคณิสสร บวรสังฆาราม คามวาสี
*พ.ศ. 2546 เป็นพระราชาคณะชั้นเทพที่ พระเทพญาณโมลี ศรีธรรมสาธก ตรีปิฎกบัณฑิต มหาคณิสสร บวรสังฆาราม คามวาสี
*พ.ศ. 2555 เป็นพระราชาคณะชั้นธรรมที่ พระธรรมโกศาจารย์ สุนทรญาณดิลก สาธกธรรมวิจิตร ตรีปิฎกบัณฑิต มหาคณิสสร บวรสังฆาราม คามวาสี

**ปริญญากิตติมศักดิ์**
พ.ศ. 2556 ได้รับปริญญาเอก พุทธศาสตรดุษฎีบัณฑิตกิตติมศักดิ์ สาขาวิชาพระพุทธศาสนา จากมติสภามหาวิทยาลัยมหาจุฬาลงกรณราชวิทยาลัย

**อ้างอิง**
 หน้า = 331-332
องอาจ
หมวดหมู่:ภิกษุในสังกัดคณะสงฆ์มหานิกาย
หมวดหมู่:เปรียญธรรม 9 ประโยค
หมวดหมู่:เจ้าคณะจังหวัด
หมวดหมู่:เจ้าอาวาส
หมวดหมู่:ภิกษุจากจังหวัดชุมพร
หมวดหมู่:บุคคลจากอำเภอเมืองชุมพร
หมวดหมู่:บุคคลจากอำเภอหลังสวน
นอวอเมสตอ

นอวอเมสตอ (Novo mesto; Neustadtl) เป็นเมืองทางตะวันออกเฉียงใต้ของประเทศสโลวีเนียใกล้กับชายแดนประเทศโครเอเชีย เมืองนี้มีเนื้อที่ 33.3 ตร.กม. และมีประชากรทั้งหมด 23,212 คน

**ชื่อ**

**ประวัติ**

**ประชากร**
จำนวนประชากร

**สภาพภูมิอากาศ**

**เมืองพี่น้องและเมืองแฝด**
 BIH บีฮาช, บอสเนียและเฮอร์เซโก- POL ตอรุญ, โปแลนด์- SVK เตอร์นาวา, สโลวาเกีย

**สมุดภาพ**

**อ้างอิง**

**แหล่งข้อมูลอื่น**
  City Municipality of Novo Mesto, official municipal web page. -  Novo Mesto on Geopedia date=2020-08-04 
หมวดหมู่:เมืองในประเทศสโลวีเนีย
UTC−03:30

UTC−03:30: สีฟ้า (ธันวาคม), สีส้ม (มิถุนายน), สีเหลือง (ตลอดทั้งปี), สีฟ้าอ่อน  - บริเวณทะเล
UTC−03:30  เป็นเขตเวลาที่เวลาท้องถิ่นช้ากว่าเวลาสากลเชิงพิกัด 9 ชั่วโมง 30 นาที ใช้ในประเทศ

**เวลามาตรฐาน (ฤดูหนาวในซีกโลกเหนือ)**

**ทวีปอเมริกาเหนือ**
 ประเทศแคนาดา - 
** แลบราดอร์ (ตะวันออกเฉียงใต้)
** เกาะนิวฟันด์แลนด์

**อ้างอิง**

**แหล่งข้อมูลอื่น**
  ประเทศในแถบที่ใช้ UTC−03:30
หมวดหมู่:ออฟเซตเวลาสากลเชิงพิกัด
UTC−04:30

UTC−04:30 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 4 ชั่วโมง 30 นาที ใช้ตั้งแต่ 11 กุมภาพันธ์ 2456-1 มกราคม 2508 และ 9 ธันวาคม 2550-1 พฤษภาคม 2559 ปัจจุบัน เวเนซุเอลา ใช้เขตเวลา UTC−04:00

**แหล่งข้อมูลอื่น**
  เวลาาในประเทศ ที่ใช้ UTC−04:30
หมวดหมู่:ออฟเซตเวลาสากลเชิงพิกัด
โรคติดเชื้อลิสเทอเรีย

โรคติดเชื้อลิสเทอเรีย (listeriosis) เป็นโรคติดเชื้อแบคทีเรียอย่างหนึ่ง ส่วนใหญ่เกิดจากการติดเชื้อ Listeria monocytogenes เชื้ออื่นที่อาจเป็นสาเหตุได้เช่น L. ivanovii และ L. grayi เชื้อนี้มักทำให้เกิดการติดเชื้อในระบบประสาท (เช่น เยื่อหุ้มสมองอักเสบ เยื่อหุ้มสมองและสมองอักเสบ ฝีในสมอง สมองใหญ่อักเสบ) และภาวะเลือดมีแบคทีเรียได้ในผู้ที่มีภูมิคุ้มกันบกพร่อง หญิงตั้งครรภ์ ทารกแรกเกิด ผู้สูงอายุ นอกจากนี้ผู้ที่มีสุขภาพปกติหากติดเชื้อรุนแรงอาจมีลำไส้อักเสบได้ เชื้อนี้พบได้ทั่วไปในสิ่งแวดล้อม ติดต่อผ่านการกินอาหารที่ปนเปื้อนเชื้อ เมื่อกินเข้าไปแล้วเชื้อจะรุกล้ำเข้าผ่านทางเดินอาหารทำให้เกิดการติดเชื้อทั่วร่างกายได้ การจะวินิจฉัยการติดเชื้อนี้ทำได้โดยการเพาะเชื้อจากเลือดหรือจากน้ำหล่อสมองไขสันหลัง การรักษาทำได้โดยให้ยาปฏิชีวนะเป็นเวลานาน ยาปฏิชีวนะที่ใช้ได้ผลเป็นส่วนใหญ่คือแอมพิซิลลินและเจนตาไมซิน

**อ้างอิง**

**แหล่งข้อมูลอื่น**
  CDC Listeriosis site
หมวดหมู่:โรคติดเชื้อแบคทีเรีย
หมวดหมู่:ภาวะเกี่ยวกับผิวหนังซึ่งสัมพันธ์กับการติดเชื้อแบคทีเรีย
หมวดหมู่:โรคติดเชื้อลิสเทอเรีย
UTC+05:30

UTC+05:30 เป็นตัวบ่งบอกความเฉของเวลาเพิ่มจากเวลาสากลเชิงพิกัด +05:30 เขตเวลาที่ใช้ในประเทศอินเดีย และประเทศศรีลังกาและเคยนำมาใช้ในประเทศเนปาล ประเทศปากีสถาน และประเทศบังกลาเทศ เร็วกว่าเวลาสากลเชิงพิกัดห้าชั่วโมงครึ่ง ประชากรประมาณ 1.4 พันล้านคนอาศัยอยู่ในเขตเวลานี้ ทำให้มีประชากรมากเป็นอันดับสองรองจากเขตเวลา UTC+08:00

**เวลามาตรฐาน (ตลอดทั้งปี)**
เมืองหลัก: เดลี, มุมไบ, เจนไน, โกลกาตา, เบงคลูรู, ไฮเดอราบัด, โกจจิ, อะห์มดาบาด, ปุเณ, ชัยปุระ, กานปุระ, ลัคเนา, อินเทาร์, โกยัมปุตตูร, อลาหาบาด, คุวาหาฏี, ศรีนคร, มตุไร, ไมซอร์, ลุธิอาณา, วิศาขาปัฏฏนัม, ปัฏนา, พาราณสี, ภุพเนศวร, ปุฑุเจรี, พอร์ตแบลร์, โคลัมโบ, แจฟฟ์นา, ตรินโคมาลี, กัณฏิ

**เอเชียใต้**
 ประเทศอินเดีย – เวลามาตรฐานอินเดีย- ประเทศศรีลังกา– เวลามาตรฐานศรีลังกา

**ดูเพิ่ม**
 เวลาในอินเดีย- เวลาในศรีลังกา

**อ้างอิง**
หมวดหมู่:ออฟเซตเวลาสากลเชิงพิกัด
สิงอี้เฉวียน

สิงอี้เฉวียน (p=xíng yì quán) เป็นหนึ่งในศิลปะต่อสู้ป้องกันตัวของบู๊ตึ๊ง คำว่า สิง (形) แปลว่า รูปลักษณ์ ส่วนคำว่า อี้ (意) หมายถึง จิต เมื่อรวมกันจึงเข้าใจได้ว่า มวยสิงอี้ให้ความสำคัญแก่การฝึกจิตสำนึกและรูปลักษณ์ ลักษณะของมวยสิงอี้คือการโจมตีเป็นเส้นตรงอย่างรุนแรงและทรงพลังในระยะสั้น ผู้ฝึกฝนมวยสิงอี้ใช้การเคลื่อนไหวประสานเพื่อสร้างพลังงานที่ใช้ในการเอาชนะคู่ต่อสู้ในขณะนั้นก็ป้องกันตัวพร้อมกับที่โจมตี รูปแบบวัธีจะแตกต่างกันไปตามสำนักแต่ทุกสำนักจะฝึกต่อสู้มือเปล่าโดยมีทั้งแบบเคลื่อนไหวเดียวและหลายรูปแบบ รวมถึงการฝึกฝนการใช้อาวุธที่มีระบบกระบวนท่าเดียวกับการฝึกต่อสู้มือเปล่า ความเข้าใจพื้นฐานในการเคลื่อนไหวร่างกายได้ถูกกำหนดจากการใช้ทวนหรือไม้พลอง 

**ประวัติ**

**ตำนาน**
หลักฐานที่เป็นลายลักษณ์อักษรของมวยสิ่งอีเฉวียนสามารถแกะรอยไปได้ถึงช่วงศตวรรษที่18 ถึงหม่า เสวี่ยหลี่แห่งมณฑลเหอหนานและ ไต้หลงปังแห่งมณฑลซานซี ตำนานได้กล่าวถึงนายพลเยว่ เฟย์ผู้มีชื่อเสียงในสมัยราชวงศ์ซ่งว่าเป็นผู้สร้างมวยสิงอี้ แต่ทฤษฎีนี้ก็ยังไม่เป็นที่ยืนยัน
จากหนังสือ Henan Orthodox Xingyi Quan อาจารย์มวยสิงอี้ไต้หลงปังเคยเขียนตำราอารัมภบทของมวยหกประสาน ในนั้นว่าด้วยวัยเด็กของเยว่ เฟย์ที่ได้รับการสอนในการต่อสู้ด้วยทวนและได้พัฒนาจนมีความเชี่ยวชาญและในที่สุดก็ได้ทักษะทวนสร้างวิชามวยขึ้นมาชื่อว่าอี้หยวน หรือ "มวยจิตใจ" ที่ได้เป็นที่ยกย่องว่าเป็นมวนที่มีความประณีตล้ำลึกกว่ามวยที่เคยมีมา

**อ้างอิง**
หมวดหมู่:ศิลปะการต่อสู้ของจีน
สีเสียด

สีเสียด อาจหมายถึง- สีเสียดแก่น หรือ สีเสียดเหนือ ไม้ต้นชนิด Acacia catechu (L.F.) Willd. ในวงศ์ Leguminosae กิ่งมีหนาม เนื้อไม้ให้สารที่เรียกว่า "สีเสียด" ใช้ผสมปูนกินกับหมาก ย้อมผ้า และฟอกหนัง- สีเสียดเปลือก ไม้ต้นชนิด Pentace burmanica Kurz ในวงศ์ Tiliaceae เปลือกรสขมฝาดใช้กินกับหมาก- สารที่สกัดได้จากเนื้อไม้ของต้นสีเสียดแก่น (Acacia catechu) หรือจากใบและกิ่งของต้นกะเมีย (Uncaria gambir Roxb.) ชนิดหลัง สีเสียดเทศ ก็เรียก- ปลาสีเสียด ปลาทะเลชนิด Scomberoides lysan (Forsskål) ในวงศ์ Carangidae- แมลงดาสวน แมลงพวกมวนชนิด Sphaerodema rusticum (Fabricius) และ S. molestum (Dufour) ในวงศ์ Belostomatidae